kardosdrur/scandi-wiki huggingface dataset:
Nøglen under måtten

Nøglen under måtten er en amerikansk komediefilm fra 1960 instrueret af Billy Wilder.

Plot 

CC Baxter arbejder på et kontor i et forsikringsselskab, og udlåner sin lejlighed til sine kollegers udenomsægteskabelige affærer. Han håber på at blive forfremmet, og lader derfor gerne sin chef Sheldrake fornøje sig i lejligheden. Men Baxter kommer i et stor dilemma, da det viser sig at chefen har en affære med elevatorpigen Fran, som han selv er forelsket i. Skal han risikere sin forfremmelse til fordel for pigen han elsker?

Eksterne henvisninger 

 

Amerikanske film fra 1960
Romantiske komediefilm fra USA
Oscar for bedste film
Film instrueret af Billy Wilder
Film i sort-hvid
(12) Victoria

(12) Victoria er en asteroidebælte asteroide, opkaldt efter den romerske gudinde for sejr, men også efter den britiske Dronning Victoria, på græsk er navnet Nike, som er datter af Styx. Navnesammenfaldet med den daværende dronning førte til en større diskussion, hvor redaktøren af tidskriftet Astronomical Journal endte med at opkalde asteroiden; Clio, (hvilket i dag bruges om (84) Clio. Opdageren af Victoria; W. C. Bond fra Harvard College Observatory insisterrede på det nuværende navn, med dets mytoligske relationer.

Victoria er en S-type asteroide, og radar og interferometriske observationer viser at Victoria er aflang og muligvis har en satellit/måne.

Kilder 
 JPL Minor Planet Center Hentet 17. maj 2017

Victoria, (12)
Sophie af Pfalz

Sophie af Pfalz (født 14. oktober 1630 i Haag, død 8. juni 1714 på Schloss Herrenhausen i Hannover) var datter af Frederik 5. af Pfalz, «vinterkongen» af Bøhmen af huset Wittelsbach, og Elizabeth Stuart. Hun var gift med kurfyrst Ernst August af Hannover og blev kendt som den "store kurfyrstinde". Gennem sin mor var hun barnebarn af Jakob VI af Skotland / Jakob I af England og Irland og havde et krav på den britiske trone, og som følge af den britiske Act of Settlement, som udelukkede katolikker, blev hun den første i arvefølgen. Dersom hun ikke var død nogen uger før Anne af Storbritannien, var hun blevet britisk dronning. Selv om hun var ældre end Anne, havde hun et bedre helbred, og det blev almindeligvis antaget, at hun ville blive Storbritanniens næste dronning. I stedet kom hendes søn Georg Ludwig og dermed huset Hannover på tronen i Storbritannien. Alle i arvefølgen til den britiske trone nedstammer fra Sophie af Hannover, og ethvert krav på tronen går tilbage til hende.

Sophies datter, Sophie Charlotte, blev gift med Frederik 1. af Preussen.

Sophie var en ven og beundrer af filosofen Gottfried Leibniz, der var knyttet til hoffet i Braunschweig fra 1676 til sin død i 1716. Venskabet resulterede i en omfattende korrespondance, som blev offentliggjort i det 19. århundrede og viste, at Sophie var en yderst intelligent og nysgerrig kvinde.

Sophie igangsatte omfattende arbejder med slotshaven i Herrenhausen og døde i den på en aftentur.

Litteratur 
 Klopp, Onno, red., 1973 (1873). Correspondenz von Leibniz mit der Prinzessin Sophie. Hildesheim: Georg Olms. In French.

Huset Wittelsbach
Hertuginder af Braunschweig-Lüneburg
Dragons Lair

Dragons Lair er en butikskæde som specialiserer sig i salg af spil og udstyr til spil. Kæden er også kendt for at afholde spilrelaterede events. Den første butik blev grundlagt i 1996 i Roskilde.

Sortimentet spænder over rollespil, både Live Action Roleplay og mere traditionelt bordrollespil, brætspil, kortspil (som Magic, Yu-Gi-Oh! og Pokémon) og figurspil. Kæden sælger hardballspil via salgsnavnet Airsoft Armoury.

Kæden har en butik i Aarhus og en i Odense. Tidligere butikker i Roskilde, Esbjerg og Aalborg er lukket.

I 2019 fusionerede kæden Dragons Lair med den lignende butikskæde Faraos Cigarer under Faraos Cigarers brand.

Eksterne henvisninger 
 Dragons Lairs hjemmeside 
 Airsoft Armourys hjemmside 

Spilbutikskæder i Danmark
Etableret i 1996
Rollespil
Brætspil
Magic: The Gathering
Ukraines kvindefodboldlandshold

Ukraines kvindefodboldlandshold repræsenterer Ukraine i internationale turneringer i fodbold for kvinder. Holdet administreres af Ukraines fodboldforbund.
Holdet har spillet siden august 1993. Den største og hidtil eneste store turnering, de har deltaget i, var EM i fodbold for kvinder 2009 i Finland. Deres seneste turnering var kvalifikationen til VM i fodbold for kvinder 2015.

Ukraines deltagelse i de største turneringer

Verdensmesterkaberne

EM i fodbold for kvinder

Turneringer pr. invitation 
 Albena Cup: vandt i 2000 (1)

Referencer 

Kvindefodboldlandshold
Kvindefodboldlandshold
Isaiah Firebrace

Isaiah Firebrace, også kendt som Isaiah (født 21. november 1999 i Moama, New South Wales), er en australsk sanger, der repræsenterede Australien ved Eurovision Song Contest 2017 med sangen "Don't Come Easy" og opnåede en 9. plads. Han deltog også i sæson 8 af det australske udgave af X Factor, hvor han vandt.

Eksterne henvisninger 
 

Sangere fra Australien
Australiens Eurovision Song Contest-deltagere
Deltagere ved Eurovision Song Contest 2017
Don't Come Easy

"Don't Come Easy" er en sang fremført af den australske sanger Isaiah, som deltog i Eurovision Song Contest 2017. Sangen opnåede en 9. plads. Sangen er skrevet af Anthony Egizii, David Musumeci og Michael Angelo.

Eksterne kilder og henvisninger

Singler fra 2017
Sange fra Eurovision Song Contest 2017
Eurovision Song Contest-sange fra Australien
Unihoc Floorball Ligaen 2017-18

Floorballligaen 2017-18 (Unihoc Floorball Ligaen af sponsorårsager) var den 26. sæson af bedste herreliga i Danmark i floorball, og den blev administreret af Floorball Danmark. Der var 10 hold i ligaen, og de otte bedste hold kvalificerede sig til DM kvartfinalerne. Til denne sæson rykkede Århus Floorball Klub op. Benløse Floorball er forsvarende mestre.

Deltagere

Trænere

Grundspil

Topscorere

Månedens spiller 

Kilde: Floorballnyt

Månedens kæde 

Kilde: Floorballnyt

Slutspil

Topscorer

Kvalifikationskampe 
Nr. 9 og nr. 10 fra Floorballligaen møder de to bedste hold fra 1. division.

|}

Årets hold 
Kåres i slutningen af sæson af læserne af floorballnyt

Årets spiller 
Mikkel Skov, Sunds Seahawks

Årets Talent

U19 
Emil Brixager, Benløse Floorball

U17 
Mathias Glass, Benløse Floorball

Referencer 

Floorball-Ligaen
Stina Vrang Elias

Stina Vrang Elias (født 3. september 1966) er administrerende direktør i Tænketanken DEA

Karriere 
Stina Vrang Elias blev Cand.scient.adm. ved Roskilde Universitetscenter i 1995. Derefter var hun ansat som projektleder i Danmarks Evalueringsinstitut (EVA) 1995-97, hvorefter hun blev ansat som analytiker ved Oxford Research A/S 1998-99. I perioden 1999-2005 var hun ansat i Dansk Industri i en række forskellige stillinger i årenes løb, sidst som Souschef for DI Fødevarer. Fra 2006 har hun været underdirektør, siden 2009 adm. direktør, for Tænketanken DEA og den almennyttige forening DSEB.  

Foruden stillingen som adm. direktør i DEA besidder Stina Vrang Elias i dag adskillige poster i råd og bestyrelser. Hun er formand for Rådet for de grundlæggende Erhvervsrettede Uddannelser (REU) og Det rådgivende udvalg for vurdering af udbud af videregående uddannelser (RUVU).  

Hun sidder i bestyrelsen for BRF fonden, Levende Musik i Skolen og Komponent. Hun er bestyrelsesformand for HF & VUC Nordsjælland og Det Nationale Forskningscenter for Arbejdsmiljø (NFA). 

Tidligere har hun været medlem af Mønsterbryderkorpset 2014, formand for Rådet for de grundlæggende Erhvervsrettede Uddannelser (REU) siden 2015, formand for Disruptionrådet siden 2017 og formand for Ekspertgruppen vedr. voksen-, efter- og videreuddannelse siden 2017.

Kilder

Eksterne henvisninger 
 Stinas profil på Tænketanken DEAs hjemmeside 
 Stinas Twitter

Direktører fra Danmark
Tjekkiets kvindefodboldlandshold

Tjekkiets kvindefodboldlandshold er Tjekkiets officielle kvindefodboldlandshold. De er per. marts 2017 rangeret som nummer 36 i verden af FIFA, i 2006 var de rangeret som nummer 19. Holdet anfører er Lucie Martínková, som spiller for Sparta Prag.

I 2003 var der ca. 10.000 kvinder, der spillede fodbold i Tjekkiet og omkring 95 klubber i landet, hvor de bedste konkurrerer i topligaen.

Resultater

VM i fodbold for kvinder

EM i fodbold for kvinder

Aktuel trup 
Antal kampe og mål er korrekt per. 7. juni 2016.

Referencer

Eksterne henvisninger 
 Officiel hjemmeside
 FIFA profil 

Kvindefodboldlandshold
Kvindefodboldlandshold
Israels U/19-fodboldlandshold

Israels U/19&U/20-fodboldlandshold er Israels landshold for fodboldspillere, som er under 19 år og administreres af Israels fodboldforbund.

U/19-fodboldlandshold
U/19-fodboldlandshold i Europa
Schweiz' kvindefodboldlandshold

Schweiz' kvindefodboldlandshold repræsenterer Schweiz i internationale fodboldturneringer for kvinder. Holdet spillede deres første kamp i 1972. Danske Nils Nielsen var i perioden 2018 til 2022 landstræner for holdet.

Landsholdet kvalificerede sig til VM i fodbold for kvinder 2015 i Canada, efter at have vundet deres kvalifikationsgruppe. Det var første gang, at holdet havde kvalificeret til et VM for kvinder, og første gang, at både herre- og kvindelandsholdet havde kvalificeret sig til et VM samtidigt. 

Ved slutrunden endte holdet i gruppe C med turneringens helt store storfavoritter fra ,  og . De sikrede sig en 10-1 sejr i åbningskampen mod , men tabte efterfølgende 1-0 til  og 2-1 til . Holdet sluttede dermed på tredjepladsen i deres gruppe, men gik dog videre til ottendedelsfinalerne efter at være placeret blandt de fire bedste-treer i turneringen. I ottendedelsfinalen tabte Schweiz 1-0 til værtslandet  og var derfor endegyldigt ude.

Schweiz kvalificerede sig til EM i fodbold for kvinder 2017 i Holland, igen for første gang. De blev placeret i gruppe C sammen med ,  og . De startede med at tabe 0–1 til Østrig, men vendte derefter tilbage og slog Island 2–1. De behøvede så derfra at vinde den sidste kamp mod Frankrig, for at kvalificere sig til kvartfinalen. Allerede efter 19 minutter scorede holdets største stjerne Ana-Maria Crnogorčević, men Camille Abily fra Frankrig scorede til udligningen for Frankrig i det 76. minut. Kampen endte 1-1 og Schweiz gik dermed ikke videre i turneringen.

Schweiz' placering i de største turneringer

Verdensmesterkabet

Europamesterskabet

Aktuel trup 
Følgende spillere blev udtaget til den endelige trup ved VM i fodbold 2023 i Australien/New Zealand. 

Cheftræner: Inka Grings

Referencer 

Kvindefodboldlandshold
Kvindefodboldlandshold
Stål (flertydig)

Stål eller staal har flere specialiseringer:
 Stål - jernlegering
 Staal (film) - film om stål
Sterlitamak

Sterlitamak (, ) er en by i Republikken Basjkortostan der ligger i Volgas føderale distrikt i Den Russiske Føderation. Byen har  indbyggere.

Sterlitamak er et stort center for kemisk industri. Byens økonomiske potentiale er i høj grad bestemt af nogle få store kemiske og petrokemiske virksomheder. Den største virksomhed i byen er Bashkir Soda Company (BSC).

Referencer

Eksterne henvisninger 

Byer i republikken Basjkortostan
Etableret i 1766
CDC

CDC eller cdc har flere betydninger:
 Centers for Disease Control and Prevention - USAs sundhedsmyndighed
 Control Data Corporation - tidligere supercomputer virksomhed
Control Data Corporation

Control Data Corporation (CDC) blev grundlagt i 1957 og var en af de ni større computer selskaber i USA igennem det meste af 1960'erne; de andre var IBM, Burroughs Corporation, DEC, NCR, General Electric, Honeywell, RCA og UNIVAC. CDC var dengang velkendt og høj estimeret i hele industrien. I det meste af 1960'erne arbejdede Seymour Cray ved CDC og udviklede en serie af maskiner som dengang var de hurtigste computere i verden. I 1970'erne forlod Cray CDC og grundlagde Cray Research (CRI).

I 1988 begyndte CDC at forlade computerfremstilling og solgte dele af virksomheden fra, en proces som blev fuldendt i 1992 med dannelsen af Control Data Systems, Inc. Det tilbageværende af CDC bliver til Ceridian.

Kilder/referencer 

Computervirksomheder fra USA
DEC

DEC eller dec har flere betydninger:
 dec er en hyppig forkortelse for måneden december.
 Digital Equipment Corporation - tidligere it-virksomhed.
 Deč - en by i Serbien.
Digital Equipment Corporation

Digital Equipment Corporation, også kendt som DEC og som anvender af varemærket Digital var en større amerikansk virksomhed fra USA fra 1950'erne til 1990'erne.

DEC var en førende producent af computersystemer, herunder computere, software og computerperiferi. DECs PDP og efterfølgende VAX produkter var den mest succesfulde af alle minicomputere målt på solgte enheder.

DEC blev i juni 1998 købt af Compaq hvilket var tidens største virksomhedsovertagelse i computerindustriens historie. På det tidspunkt havde Compaq fokus på enterprise-markedet og havde tidligere opkøbt adskillige større producenter. DEC var en større spiller uden for det amerikanske marked i modsætning til Compaq. Men Compaq fik ikke en synergieffekt ud af opkøbene og fik selv finansielle vanskeligheder. Compaq blev efterfølgende sammenlagt med Hewlett-Packard (HP) i maj 2002.

Kilder/referencer 

Computervirksomheder fra USA
Digital (flertydig)

Digital har flere betydninger:
 Digital betyder beskrevet med tal. Udtrykket kom først i folkemunde med digitaluret i slutningen af halvfjerdserne, hvor tiden blev udlæst med tal i stedet for visere.
 Digital (DEC) - kendt Digital Equipment Corporation varemærke.

Se også 
 Digital Research
 Western Digital
Gigi Hadid

Jelena Noura Hadid (født  23. april 1995) er en amerikansk model.

Personlige liv
Gigi Hadids søskende, Bella Hadid og Anwar Hadid, er også kendte modeller. De tre Hadid-søstre er børn af Mohamed og Yolanda Hadid, der har palæstinensiske rødder.

Hadid datede Joe Jonas fra oktober 2014 til november 2015. Hadid fandt sammen med Zayn Malik blot to uger efter bruddet med Jonas og har siden været i et forhold med Malik. I april 2020 bekræftede Hadid sin graviditet. I september 2020 fødte Hadid parrets første barn, datteren Khai Hadid Malik.

Referencer

Eksterne henvisninger 

Personer fra Los Angeles 
Modeller fra USA
Amerikanere i 2000-tallet
Krackow

Krackow er en by og kommune i det nordøstlige Tyskland, beliggende i Amt Löcknitz-Penkun i den sydøstlige del af Landkreis Vorpommern-Greifswald. Landkreis Vorpommern-Greifswald ligger i delstaten Mecklenburg-Vorpommern.

Geografi 
Krackow er beliggende i den sydøstligste del af Mecklenburg-Vorpommern mellem floderne Randow (ved grænsen til Brandenburg og på en strækning af 4 km kommunegrænse) og Oder, der ligger 10–15 km længere mod øst. Krackow ligger 25 km sydøst for byen Pasewalk og 20 km sydvest for centrum af Stettin (Szczecin) i Polen. Mod vest er kommunens område en del af dalen Randowbruch, men den største del ligger på en bakket moræneryk.

Her er, i den østlige del af kommunen, flere små søer, hvor den arealmæssigt største er Lebehnscher See mod nordøst. I nærheden af landsbyen Schuckmannshöhe badesøen Düsterer See.

I kommunen ligger ud over Krackow, landsbyerne Battinsthal, Hohenholz, Schuckmannshöhe, Lebehn og Kyritz.

Trafik 
Krackow er beliggende ved Bundesstraße B 113, 3,5 kilometer nord for motorvejsafkørslen Penkun ved A 11 (Berlin–Stettin). Grænseovergangene til Polen ligger kun få kilometer væk (Mescherin, Rosow, Pomellen, Linken). Cykelruten Oder-Neiße-Radweg passerer gennem byen og kommunen.

Eksterne kilder og henvisninger 

 Byens side på amtets websted
 Befolkningsstatistik

Byer i Mecklenburg-Vorpommern
Kommuner i Mecklenburg-Vorpommern
Amt Löcknitz-Penkun
Byer i Kreis Vorpommern-Greifswald
I nattens hede

I nattens hede er en socialrealistisk drama/krimi fra 1967. Filmen er baseret af romanen af samme navn skrevet af John Ball. Filmen takler racisme mod afro-amerikanere i USA. Den var et vigtigt indspark i borgerrettighedsbevægelsen.

Plot 

Den sorte betjent Virgil Tibbs er taget til sydstaterne for at besøge sin mor. Da en lokal rigmand bliver myrdet, bliver han arresteret alene på baggrund af sin hudfarve. Efterfølgende tvinges Tibbs til at blive og hjælpe med opklaringen. Det er ikke nemt for intet er tilsyneladende som det synes i den racistiske provinsby.

Rollebesætning

Eksterne henvisninger 
 

Amerikanske film fra 1967
Film baseret på bøger
Oscar for bedste film
Golden Globe for bedste film - drama
Film instrueret af Norman Jewison
Dramafilm fra USA
Kriminalfilm fra USA
WFC Rossijanka

WFC Rossijanka er en russisk fodboldklub for kvinder, baseret i Khimki.

Aktuel trup
Pr. 6. oktober 2016

Forhenværende landsholdsspillere

  Aline Pellegrino
  Cristiane de Souza
  Ester dos Santos
  Fabiana da Silva
  Christina Julien
  Georgiana Birțoiu
  Sofia Jacobsson
  Tetyana Chorna
  Oksana Yakovyshyn
  Iryna Zvarych
  Nadezhda Kharchenko
  Olga Petrova
  Natalia Russkikh
  Elena Schegaleva
  Natalia Shlyapina
  Tatyana Skotnikova
  Nompumelelo Nyandeni
  Park Eun-sun

Deltagelse i UEFA turneringer

Referencer 

Rossijanka
Rainfakedrumfake

Rainfakedrumfake er det første studiealbum af den danske rockgruppe How Do I, der blev udgivet i 1988 på SAM Records. 

Musikalsk har albummet et støjende og guitar-baseret lydunivers, påvirket af indie rock og støjpop i stil med The Jesus and Mary Chain og The Woodentops. "Can't Explain" blev udgivet som singleforløber for albummet i 1987. Albummet viste sig at blive SAM Records sidste udgivelse, da selskabet umiddelbart efter gik konkurs. 

Rainfakedrumfake er aldrig blevet udgivet på CD.

Spor

Personel

Musikere 
 Jesper Arentoft - vokal, akustisk guitar
 Thomas Bo Jensen - guitar 
 Peter Fjeldberg - keyboards
 Hans Holten Hansen - bas
 Anders Remmer - trommer

Produktion 
 Kim Ingemann - producer, mixer
 Peter Brander - tekniker
 Niels Jerl - tekniker 
 Björn Engelmann - mastering
 Henriette - cover

Referencer 
 Bille, Torben (1997): Dansk Rock Leksikon. København: Politikens Forlag
 Rubusch, Per (2000): "How Do I - How did they?". Artikel, Geiger.dk (16-04-2017)

Fodnoter

Eksterne henvisninger 
 Rainfakedrumfake Discogs.com

Album fra 1988
How Do I-album
Submarine (album)

Submarine er det andet studiealbum af den danske rockgruppe How Do I, der blev udgivet i 1991 på Garden Records. 

Udover gruppens egne støjpopsange indeholder albummet også en cover version af ABBAs "Knowing Me, Knowing You". I følge gruppens trommeslager Anders Remmer var den melankolske og minimalistiske fortolkning "...et forsøg på at skære ABBA ned til det allermest basale - at gengive ABBA uden alt det dér hurlumhej udenom”."''' "Knowing Me, Knowing You" udkom som singleforløber for albummet og et 12" remix af Kenneth Bager blev et mindre hit. Albummet er produceret af svenske Ulf "4-Eyed Thomas" Lundquist, som tidligere har produceret bl.a. Sort Sol og The Nomads. Submarine blev How Do I's eneste udgivelse på Garden Records, der gik konkurs året efter.

 Spor 

 Personel 
 Musikere 
 Jesper Arentoft - vokal, akustisk guitar
 Thomas Jensen - guitar, vokal 
 Peter Fjeldberg - keyboards
 Hans Holten Hansen - bas, vokal
 Anders Remmer - trommer
 Produktion 
 4-Eyed Thomas - producer
 How Do I - arrangør
 Mikkel deMib Svendsen - tekniker
 K Grafik - cover, foto

 Referencer 
 Bille, Torben (1997): Dansk Rock Leksikon''. København: Politikens Forlag
 Rubusch, Per (2000): "How Do I - How did they?". Artikel, Geiger.dk (16-04-2017)
 Christensen, Robert & Steffen B. Pedersen (2002) "Dansetrin under vandspejlet". Artikel, Geiger.dk (16-04-2017)

Noter

Eksterne henvisninger 
 Submarine Discogs.com

Album fra 1991
How Do I-album
Kystmuseet Skagen

Kystmuseet Skagen (tidligereSkagen By- og Egnsmuseum) er et lokalhistorisk museum på P.K. Nielsens Vej 8 i Skagen.

Skagen By- og Egnsmuseum blev grundlagt i 1927 som Skagen Bymuseum. 1938 flyttede det fra Østerby til klitområdet Svallerbakken i Vesterby og skiftede navn til Skagens Fortidsminder. Museet hedder i dag Kystmuseum Skagen.

På museumsområdet findes blandt andet den tidligere redningsstation fra Kandestederne og en halmklædt vindmølle. Museet har også nordsøkutteren HANSA, bygget 1924 på Brødrene Nippers Skibsbyggeri i Skagen for fiskeri med snurrevod, 'snurrevodsfiskeri'. Museet tog 1990 initiativ til at redde båden og restaurerede den til sødygtig tilstand. Den har en 80 hestekræfters encylinderet 'Hundestedmotor'.

Fra 2009 indgår Skagen By- og Egnsmuseum sammen med de øvrige kulturhistoriske museer i Frederikshavn Kommune i fusionsmuseet Nordjyllands Kystmuseum.

Galleri

Kilder 
 Om Skagen By- og Egnsmuseum på Tripadvisor, læst 2013-05-11

Noter

Eksterne henvisninger 

 Hjemmeside for Skagens By- och Egnsmuseum 
 Om redningsstationen i Kandestederne fra Skagensiden.dk

By- og Egnsmuseum
Frilandsmuseer i Danmark
Etableret i 1927
Jysk Akademisk Idrætsforening

Jysk Akademisk Idrætsforening (JAI) er en idrætsklub i Aarhus, der er udsprunget fra Aarhus Universitet. Klubbens bedste fodboldhold spiller i foråret 2017 i JBU's serie 2. Udover fodbold har klubben også afdelinger for håndbold, hvor førsteholdet for herrer spiller i 2. division, mens damernes førstehold spiller i 3. division.

Historie 
Klubben blev officielt etableret 11. marts 1943, hvor man fra starten havde afdelinger for fodbold, håndbold og atletik. En forløber for foreningen fandtes i perioden 1930-1937, men denne periode regnes ikke med i den officielle historie for klubben. 

JAI har haft et klubblad ved navn Tåhyleren siden 1974.

Referencer

Eksterne henvisninger 
Hjemmeside for JAI Fodbold
Hjemmeside for JAI Håndbold

Sportsklubber i Aarhus
Fodboldklubber under DBU Jylland
Håndboldklubber i Danmark
Jo Hahn Locher

Johanne (Jo) Hahn Jensen (født 24. juni 1876 i Slagelse; død 12. juli 1960 i Skagen) keramiker og maler. Jo var datter af en købmand i Slagelse, senere grosserer i København Johan Peter Christian Vilhelm J. og Victoria Hahn. Hun tog sin uddannelse på Tegne- og Kunstindustriskolen for Kvinder i København. Kom straks efter uddannelsen på porcelænsfabrikken Bing & Grøndahl, hvor hun hurtigt blev en del af staben under J.F. Willumsens ledelse op til Verdensudstillingen 1900. Hun virkede som porcelænsmaler og en højt værdsat medarbejder på fabrikken i en menneskealder. Gennem arbejdet traf hun Axel Locher, som hun blev gift med på Frederiksberg 29. juni 1901.

Kilder 
 
 Erik Lassen: "En københavnsk porcelænsfabrik". Nyt Nordisk Forlag Arnold Busk 1978.
 Poul Simonsen: "Bing og Grøndahl Porcelænsfabrikken - 1853-1928". København 1928.

Eksterne henvisninger 
 

Malere fra Danmark
FC Zürich Frauen

FC Zürich Frauen er en fodboldklub for kvinder fra Zürich, Schweiz. Klubbens førstehold har spillet i Schweiz' nationalliga siden dets etablering i 1970. Holdet har vundet mesterskabet 20 gange og pokalturneringen 12 gange.

Titler

Officielle 
 Schweiziske mestre Nationalliga A:
 som SV Seebach Zürich: 12 (1980, 1981, 1982, 1983, 1985, 1987, 1988, 1990, 1991, 1993, 1994, 1998)
 som FFC Zürich Seebach: 1 (2008)
 som FC Zürich Frauen: 11 (2009, 2010, 2012, 2013, 2014, 2015, 2016, 2018, 2019, 2022, 2023)
 Swiss Women's Cup vinder:
 som SV Seebach Zürich: 7 (1981, 1986, 1987, 1988, 1989, 1990, 1993)
 som FFC Zürich Seebach: 1 (2007)
 som FC Zürich Frauen: 6 (2012, 2013, 2015, 2016, 2018, 2019)

Pr. invitation 
 Menton Tournament: 1 (1990)

Aktuel trup 
Pr. 4. marts 2017, ifølge klubbens hjemmeside.

Referencer 

Kvindefodboldklubber
Fodboldklubber i Schweiz
Sport i Zürich
Josef Bonatzi

Josef Bonatzi (eller Bonatsy) var en bøhmisk skomager, som kom gående til Skagen og her bosatte sig i Stine og Per Bollerhus' bolig i Østerby. Her levede han med sine høns og store mængder af lus. 

Bonatzis lyrehus (hus uden skorsten, men med røghul), der var tækket med lyng, tørv, sække og andet forhåndenværende materiale, blev en attraktion for turister. Efter åbningen af Frederikshavn-Skagen-banen i 1890 tog Bonatzi tit opstilling blandt hotelkarlene på perronen iført en skyggeløs trådhat, hvor på der sad en seddel med inskriptionen: Til Bonatzis hytte. 

Kunstnerne brugte ham som model, hvilket i dag kan ses i Skagens Kunstmuseers samling, og bl.a. Holger Drachmann besøgte ham ofte i den lave stue, hvor stanken af fisk og årgammelt snavs var intens.

Hans død blev bekendtgjort over det ganske land af Ritzaus Bureau.

Efter Bonatzis død blev hans hus brændt af som Sankthans-bål (23. juni 1913 - 500 års Købstads jubilæum) - Hytten lå cirka der hvor Admiralgården blev opført i 1915 - Østre Strandvej 51.

Referencer

Litteratur 
 

Personer fra Bøhmen
Personer fra Skagen